Duda Pujaan Dara

Duda Pujaan Dara ialah sebuah siri drama televisyen Malaysia tahun 2017 arahan 
Jamal Khan. Dibintangi oleh Kamal Adli, Zahirah MacWilson dan Rania Humairah. Siri drama ini memulakan tayangan perdana di Slot MegaDrama, Astro Ria bermula 4 September 2017 menggantikan My Darling, Inspektor Daniel.  Drama Duda Pujaan Dara. MyInfoTaip. Dicapai 3 ogos 2021 

 Sinopsis 

Si dara yang amat bercita-cita mahukan si duda. Katanya duda banyak pengalaman. Pelik-pelik sahaja impian si Ainee Marwah.

Lalu, Ainee Marwah (Zahira Macwilson) telah  bertemu dengan Tengku Razeen ( Kamal Adli). Si duda yang mempunyai anak satu. Dia merupakan bos di tempat kerja Ainee Marwah. Seorang lelaki yang sudah kematian isteri dan hanya mahu mencari pengganti demi anak tercinta, Tengku Rafanda.

Sikap Ainee Marwah yang gedik mahukan duda mana boleh ditahan-tahan lagi. Maka, dia merancang bermacam-macam cara dan helah untuk pikat si duda pujaan. Senyum sudah, langgar bahu sudah, main mata sudah, malah jatuh tergolek pun Ainee Marwah sanggup lakukan demi mahu menarik perhatian Tengku Razeen.

Usaha bagai nak rak, tetapi lelaki itu tetap kaku macam paku. Muka ketat pakai skru. Lagi yang buat Ainee Marwah sakit hati, Tengku Razeen boleh pula cair hati  apabila bersama dengan Dora yang Ainee Marwah gelar Doraemon!

“Botol kicap, botol cuka. Saya ni bermimpi ke?” – Ainee Marwah

“Kain sutera, kain guni. Saya tanya betul-betul ni.” – Tengku Razeen

Rasa mahu berhenti jantung Ainee Marwah apabila Tengku Razeen tiba-tiba melamarnya. Bercinta dengan Dora, tapi dia yang dilamar. Fuh! Mencabar rupa-rupanya berkahwin dengan lelaki yang bergelar duda.

Ikan kembung, ikan yu. I love you… – Ainee Marwah

Pengkalan Batu, Pengkalan Chepa. I love you tu apa? – Tengku Razeen

Sakitnya hati apabila suami tidak romantik. Tetapi, Ainee Marwah tidak berputus asa. Kalau sebelum kahwin dia sudah nakal, selepas berkahwin bertambah-tambah nakal. Dia sanggup lakukan apa sahaja untuk beli hati Tengku Razeen.

 Pelakon 
 Pelakon utama 
 Kamal Adli sebagai Tengku Razeen
 Zahirah MacWilson sebagai Ainee Marwah
 Rania Humairah sebagai Tengku Rafanda (Danda)

 Pelakon pembantu 
 Aprena Manrose sebagai Dora
 Isyariana Che Azmi sebagai Airis
 Nazierah Amin sebagai Amyza
 Kuna Muzani sebagai Puan Najla
 Rahim Jailani sebagai Tengku Aminuddin
 Zazly Baginda sebagai Haji Omar
 Farisha Irwayu sebagai Hajah Zauyah
 Betty Banafe sebagai Tengku Wilma
 Hasnul Rahmat sebagai Tengku Razif
 Syafiq Nazri sebagai Afeef Zaqwan (Along)
 Jasmine Ashraff sebagai Zulfah
 Adam Lee sebagai Angah
 Nurliyana Yahya sebagai Nazierah
 Fahad Iman sebagai Khairul

 Penampilan khas 
 Uqasha Senrose sebagai Tengku Rahayu
 Nelissa Nizam sebagai Syifa

 Pelakon tambahan 
 Nurul Hijanah
 Ahmad Zulhilmi
 Rozilawati

Runut bunyi
 "Tak Malu" - Farisha Irish
 "Oh Cintaku" - Bella Nazari
 "Ku Hanya Sayang Padamu" - Aiman Tino
 "Ku Mula Rindu" - Hez Hazmi
 "Hanya Dirimu" - Eleena Harris & Mark Adam

 Rujukan 

Kategori:Drama Melayu
Kategori:Rancangan Astro Ria
Kategori:Drama adaptasi novel di Malaysia